NOVUM ORGANUM. 287 



ad operativam ; ut suo loco dicemus, quando de Deductionibus 

 ad Praxin sermo erit. 



XXXIII. 



Inter Prasrogativas Instantiarum ponemus loco undecimo In- 

 stantias Comitatus, atque Hostiles ; quas etiam Instantias Pro- 

 positionum Fixarum appellare consuevimus. Eae sunt instantise, 

 quae exhibent aliquod corpus sive concretum tale, in quo natura 

 inquisita perpetuo sequatur tanquam comes quidam individuus ; 

 aut contra, in quo natura inquisita perpetuo fugiat atque ex 

 comitatu excludatur, ut hostis et inimicus. Nam ex hujusmodi 

 instantiis formantur propositiones certae et universales, aut 

 affirmatives aut negatives ; in quibus subjectum erit tale corpus 

 in concreto, praedicatum vero natura ipsa inquisita. Etenim 

 propositiones particulares omnino Jixce non sunt, ubi scilicet 

 natura inquisita reperitur in aliquo concreto fluxa et mobilis, 

 viz. accedens sive acquisita, aut rursus recedens sive deposita. 

 Quocirca particulares propositiones non habent Pra3rogativam 

 aliquam majorem, nisi tantum in casu Migrationis, de quo antea 

 dictum est. Et nihilominus, etiam particulares illae propo- 

 sitiones comparatas et collates cum universalibus multum 

 juvant; ut suo loco dicetur. Neque tamen, etiam in universa- 

 libus istis propositionibus exactam aut absolutam affirmationem 

 vel abnegationem requirimus. Sufficit enim ad id quod agitur 

 etiamsi exceptionem nonnullam singularem aut raram pa- 

 tiantur. 



Usus autem Instantiarum Comitatus est ad angustiandam 

 Affirmativam Formae. Quemadmodum enim in Instantiis Mi- 

 grantibus angustiatur Affirmativa Formie ; viz. ut necessario 

 poni debeat Forma rei esse aliquid quod per actum ilium Mi- 

 grationis inditur aut destruitur ; ita etiam in Instantiis Comi- 

 tatus angustiatur Affirmativa Formas ; ut necessario poni debeat 

 Forma rei esse aliquid quod talem concretionem corporis sub- 

 ingrediatur, aut contra ab eadem abhorreat ; ut qui bene norit 

 constitutionem aut schematismum hujusmodi corporis non longe 

 abfuerit ab extrahenda in lucem Forma naturae inquisitae. 



Exempli gratia; sit natura inquisita Calidum. Instantia 

 Comitatus est flamma. Etenim in aqua, acre, lapide, metallo, 

 et aliis quamplurimis, calor est mobilis, et accedere potest et 

 recedere ; at omnis flamma est calida, ita ut calor in concretione 

 flammas perpetuo sequatur. At Instantia Hostilis Calidi nulla 

 reperitur apud nos. Nam de visceribus terras nihil constat ad 



